Szczecin

Szczecin (; tysk og norsk:Språkrådet – Geografiske navn S-T : Szczecin by i Polen (tidligere Stettin som by i Tyskland) Stettin, kasjubisk: Sztetëno, latin: Stettinum) er den syvende største byen i Polen, og er hovedstaden i det vestpommerske voivodskap. Szczecin ligger på begge sider av elven Oder, og på en rekke store øyer mellom den vestlige og østlige gren av elven, sør for Szczecin-lagunen og Pommernbukten. Den er en av de eldste og største byer i Polen. Avstanden i en rett linje mellom byene Szczecin - Oslo er 764 km og til Warszawa 448 kmAvstanden mellom byene —.

 Om byen 
Szczecin ligger ved Oder, nær dens utløp i Szczecin-lagunen (Zalew Szczeciński/Stettiner Haff), ca. 90 km fra kysten ved Østersjøen. De nærmeste storbyene er Berlin (ca. 110 km) og Poznan (ca. 250 km). Byens nærhet til havet har historisk gjort byen til en typisk havneby, og i dag er de nordlige delene av byen preget av skipsindustri.

Byen er delt inn i fire hovedbydeler (øst, vest, nord og sør), som igjen er delt i flere mindre bydeler. Gamlebyen (Stare Miasto) er det historiske senteret av byen. Denne ble nesten totalt ødelagt under andre verdenskrig, for siden å bli restaurert. Kjente bygninger og monumenter er Waly Chrobrego (tysk: Hakenterrasse), Jakobskatedralen, Brama Portowa og det pommerske hertugslottet. Det finnes flere store parkområder i byen, blant annet Jasne Blonia/Park Kasprowicza.

Byen har flere universiteter og høyskoler. Det pommerske medisinske universitetet ble startet i 1948 og har i dag medisin- og tannlegestudier både på polsk og engelsk. Med flere hundre norske studenter er universitetet ett av de mest populære blant norske medisinstudenter i utlandet.

 Infrastruktur 
Den nærmeste flyplassen er Szczecin-Goleniów «Solidarność» lufthavn i Goleniów. Siden buss- og togforbindelsene mellom Szczecin og Berlin er svært gode, blir gjerne også Berlins lufthavner brukt av reisende. Toget fra Berlin til Szczecin tar mellom 1,5 og 2 timer.

Det går daglige ferger fra Swinoujscie (90 km fra Szczecin) til Ystad i Sverige. Turen tar ca. 6-7 timer.

 Historie 
mini|Wały Chrobrego (tysk: Hakenterrasse) - nu Maritimt Museet med Samtidsteateret, provins kontoret og naval skolen (Akademia Morska)

Byen var i begynnelsen hovedsenteret for en liten vestslavisk stamme som bodde mellom hovedgrenene til elvene Oder og Randów. Det er ikke sikkert om stammen var pommersk eller polabisk. Det er sannsynlig at Mieszko I, som i årene 967-972 erobret Pommern, også tok kontroll over Szczecin og Wolin. Szczecin var hovedstaden i Hertugdømmet Pommern. I andre halvdel av det 12. århundre slo en gruppe tyske handelsmenn seg ned i byen, som i 1268 fikk Magdenburgrettigheter. På den tiden var byens største etniske gruppe tyskere, mens dens slaviske befolkningen minket.

Byen ble medlem av Hansaen i 1278, og ble fra 1309 til 1630-tallet styrt av det slaviske Gryf-dynastiet. Utover på 1630-tallet var byen med omkringliggende områder blitt fullstendig germanisert. Etter at Gryf-dynastiet døde ut, kom byen under Sverige som hovedstad i Svensk Pommern fra 1648 til 1720, og ble deretter en del av Preussen i 1720, og utviklet seg til å bli Det tyske keiserrikes tredje største havneby.

Under andre verdenskrig ble byen sterkt skadet av de alliertes bombing og kamper mellom tyske og sovjetiske tropper. Innbyggerne flyktet fra byen før den ble inntatt av Den røde armé i 1945. Det var usikkert om byen skulle være en del av Tyskland eller bli innlemmet i Polen, men den ble til slutt polsk i 1946. En stor del av den tyske befolkningen som kom tilbake til byen etter krigen ble deportert tidlig på 1950-tallet. I deres sted kom polakker som hadde blitt forvist fra de tidligere polske områdene annektert av Sovjetunionen.

 Kjente personer 
mini|Jakobskatedralen

Katharina den store (født 1729, død 1796), russisk tsarina
Friedrich Gilly (født 1772, død 1800), arkitekt
Friedrich von Wrangel (født 1784, død 1877), prøyssisk feltmarskalk
Carl Loewe (født 1796, død 1869), tysk komponist
Alfred Döblin (født 1878, død 1957), forfatter og lege
Heinrich George (født 1893, død 1946), skuespiller
Manfred Stolpe (født 1936), politiker
Christian Tomuschat (født 1936), jurist
Adrian Put (født 1978) katolsk hjelpebiskop

 Religion 
Med reformasjonen ble Szczecins (Stettins) innbyggere i all hovedsak protestanter. Polakkene som kom etter 1946 er stort sett katolikker. Det finnes også et antall ukrainere, som er ortodokse.

 Navnet 
mini|Gamlebyen i Szczecin
Tidligere var byen på norsk, svensk, dansk og andre germanske språk kjent under det tyske navnet Stettin. Det brukes også vanligvis på svensk og dansk, da Sverige og Danmark har hatt stor kontakt med byen.

De første nedtegnelsene av byens navn var på latin: Stetin 1133, Stetyn 1188, Priznoborus vir nobilis in Stetin, Symon nobilis Stettinensis 1234, in vico Stetin 1240, Barnim Dei gratia dux Pomeranorum... civitati nostri Stetin 1243, Stityn 1251, Sigillum Burgoncium de Stitin. Det latinske ordet uttaltes omtrent som Szczecin gjør i dag.

Det er usikkert hvor navnet Szczecin stammer fra.
Szczecin kommer fra det polske ordet szczyt som betyr «ås» eller «skjold» på gammelpolsk. Dette kan vise til at Szczecin var befestet.
Szczecin kommer fra personnavnet Szczuka, «Szczeta» eller «Szczota»  og betyr «Szczuka/Szczeta/Szczotas by»
Szczecin kommer fra ordet Szczecina", noe som kan vise til det skandinaviske navnet «Burstaborg».

Utover på 1500-tallet ble det benyttet to forskjellige polske stavemåter for bynavnet. Szczecin og Sztetyn'' (sistnevnte er det tyske Stettin direkte oversatt til polsk).

mini|center|800px|Szczecin

 Universiteter 
mini|Palasset under Globus - Akademiet for Kunst
 Universitetet i Szczecin
 Det pommerske medisinske universitet i Szczecin

 Transport 
 Szczecin-Goleniów «Solidarność» lufthavn
 Jernbanelinjen Wrocław Główny–Szczecin Główny

 Vennskapsbyer 
Berlin-Kreuzberg, Bremerhaven, Dalian, Esbjerg, Hull, Lübeck, Malmö, Murmansk, St. Louis

 Se også 
 Hertugdømmet Pommern
 Trikken i Szczecin

 Referanser 

 Eksterne lenker 

 Szczecin-Goleniów lufthavn (engelsk)
 Universitetet i Szczecin (polsk)


Kategori:Byer i det historiske Øst-Tyskland
Kategori:Byer i det historiske Svensk Pommern
Kategori:Hansabyer
Kategori:Havnebyer i Polen
Kategori:Havnebyer ved Østersjøen
Kategori:Bosetninger etablert på 700-tallet
Kategori:Bosetninger første gang omtalt i 1243